Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Chapter 19

Chapter 20

Chapter 21

Chapter 22

Chapter 23

Chapter 24

Chapter 25

Chapter 26

Chapter 27

Chapter 28

Chapter 29

Chapter 30

Chapter 31

Chapter 32

Chapter 33

Chapter 34

Chapter 35

Chapter 36

Chapter 37

Chapter 38

Chapter 39

Chapter 40

Chapter 41

Chapter 42

Chapter 43

2

Wolof

Tànk-ndànk

2018

Ce travail est disponible sous la licence Creative Commons Attribution 4.0 IGO. Sous cette licence, il est accordé le droit de copier, de distribuer, de diffuser et d’adapter ce document y compris à des fins commerciales selon les conditions énoncées sur le site électronique suivant :

https://creativecommons.org/

Cuuj-Bari-Wax. ....................................................................... 4

Xeex mbalit mi ci ekool bi ......................................................... 12

Set-setal ................................................................................. 20

Rabi àll yi ................................................................................ 28

Mala yi ak mbalit mi ................................................................. 36

Li téere bi ëmb

Dafa amoon genn kër gu bare bàyyima.

Ginaar gi fa dëkkoon am ab cuuj.

Cuuj ba nag dafa sob, bare wax.

Cuuj bari wax

Benn bés, mu dem ci mbaaru bàyyima yi.

Mu jubal ca Fas, sukk nuyu ko.

Mu ne ko nijaay, nu sa doom tudd.

Fas ne ko, xanaa mol.

Mu laaj ko ndax dina jooy.

Fas ne ko ãhakay, dafay ŋexal.

Cuuj daldi dem ci Yaay Nag fóon ko.

Mu ne Yaay Nag luy sa turu doom.

Yaay Nag ne ko sëllu la tudd.

Cuuj laaj ko suy jooy, nu muy def.

Yaay Nag ne ko dafay nàññ ni man.

Cuuj dem ci Mbaam laaj

ko moom itam.

Mbaam ne ko, cumbur

la sama doom tudd.

Mu dolli ca ne doomu

mbaam dafay ŋaax.

Cuuj fekki Xar ak Béy mu laaj leen.

Xar ne ko mbote, Béy ne ko tef.

Mbote ak tef dañuy meem

naan mbee.

Cuuj di waxtu ne waaw man nag.

Baayam ne, yow dangay def

cuk cuk cuk.

Sunu ekool dafa am ren direktiris

bu bees.

Mu ngi tudd Madam Sidibe.

Madam Sidibe nag dafa njaxlaf lool te set.

Xeex mbalit mi ci ekool bi

Bi mu egsee, dafa fekk ekool bi tilim.

Ruq yi ak ëtt bi fees ak mbalit.

Madam Sidibe daadi dajale muse ak madam yépp.

Mu ne nanu defar te setal sunu ekool.

Ñépp ànd ci, booloo bég lool.

Elewi ekool bi yépp ñu dajale leen.

Def nañu leen ay pàcc.

Ñépp sol lu leen di aar.

Am na itam ay waajuri

elew yu ñëwoon.

Ñii di for mbalit mi, ñeneen ñiy tànn.

Nu gis mbalit mi bare desiti lekk.

Këyit ak palastig tamit bare nañu ci.

Bi ñu noppee liggeey,

ekool bi di melax.

Ñuy seet pexe muy tax mbalit

dóotul jalu.

Ñu yee xale yi, ci setalu berëb yi.

Meeri bi may nanu ay pubel.

Midi lanuy for mbalit mi def ci pubel.

Ñu digle ne, bu kenn sànneeti ci suuf.

Espektëer ñëw na seetsi ekool bi.

Dafa bég lool ci ni mu sete.

Espektëer jox elew yi lijaasa, kaye aki téere.

Suba lañuy bër ci njàng mi.

Xale yi bëgg nañu setal seeni kalaas.

Direktiris ne, dinanu neexal

bi gën a set.

Set-setal

Xale yi indi peel, bale, rato ak siwo.

Direktiris joxe omo ak oddsawel.

Xale yi sawar lool ci liggeey bi.

Meetar bu nekk séddale ay ndongoom.

Benn pàcc bi dafay wis ndox, bale.

Beneen bi dafay dindi lënd yi, raxas.

Ñeneen ñi setal ginnaaw ak kanamu kalaas yi.

Ku nekk ànd ak cawarte,

di set-setal.

Nees tuuti, kalaas yi ak ëtt bi set.

Ñii di fecc, ñeneen ñi di tàccu.

Direktiris, meetar yi ak waajur

yi di seetaan.

Fukki waxtu ak ñett jot na.

Ñépp daje ci ëtt bi.

Direktiris bég lool ci liggeey bi.

Mu fas yéene joxe raaya kalaas

bi gañe.

Ñépp ànd nañu nag ci genn kàddu.

Kalaas bu ndaw bi moo gën a set.

Ñu jox leen seen kub,

bégal leen lool.

Sabar gi door, xale yi bég lool.

Ñuy woy di tëgg ànd ak seen madam.

Lëg dafa ne maa gudd nopp.

Ku ma joŋanteel raw naa la.

Damay lekk ñax ak karoot.

Rabi àll yi

Bukki ne yàpp laay dunde,

bañu ma médd.

Taamu naa rëbbi guddi ci biir àll bi.

Ñey ne rëy naa, bare doole.

Sama nopp dafa yaatu lool.

Ñax laay dunde, aka neex.

Njamala ne maa sut ci mala yi.

Lu garab gudd gudd ñam naa la.

Ku lewet laa te bare jàmm.

Golo di gaññ ak a wëndéelu ci suuf.

Mu ngi wokkatu, di ŋelaju.

Rab yépp di ko ree.

Jasig ne maa mën ci dex.

Ku ci repp ba song ma des fa.

Bu ma lekkee ba suur, tëdd nelaw.

Gaynde ne bu ma ŋaree, àll bi riir.

Kenn duma jege,

damay daagu ndànk.

Gaynde bëggul mbuum,

yàpp lay dunde.

Buuru àll ñëw na, ku weddi neel piib.

Mala yi bale nañu dëkk bi mu set.

Amatul fenn fu tilim.

Tuuri nañu mbalit mi.

Mala yi ak mbalit mi

Mala yi dañu nangu setal, kaña bañ.

Xaj fekk mbalit mi tege, mu tuur ko.

Muus këf mbuusu mbalit mi, tasaare ko.

Naat ak Ginaar di xëccoo

desitu ñam.

Xar ne mbee, muus ne ŋeew.

Xaj di baw, sikket di meem.

Nag laaj lu waral coow lii muy dégg.

Seku ne du kenn ku dul kaña.

Guddi lay génn, tuur mbalit yi,

daw làqu.

Xaj ne dama xiif, romb

daxin gu tuuru.

Muus ubbi póll bi ndax Jën a xeeñ.

Li moo tax mbalit mi tuuru.

Naat ak Ginaar ñoo doon dajale desit yi.

Nag fàttali leen feebar ba feeñoon ndax mbalit.

Lenn waralu ko woon lu dul tilim.

Ñépp nangu li Nag wax,

joxante loxo.

Noonu, Kaña génne ca pax ma

mu nekkoon.

Mu ne dañu sonal lool ay doomam.

Looloo tax, mu bëggoon

a fayyu ba waatul.

Waaye, mu ne, li dale tey,

dootul tilimal.

Ñoom ñépp déggoo nañu

ci xeex tilim.